Ehdotus: neuvoston asetus kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta /* KOM/2001/0322 lopull. - CNS 2001/0129 */



Virallinen lehti nro 270 E , 25/09/2001 s. 0080 - 0081



Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta (kommission esittämät) PERUSTELUT Komissio pahoitteli neuvostolle hiljattain esittämässään tiedonannossa [1] neljänsiin monivuotisiin ohjausohjelmiin (MOO IV) kuuluvien nykyisten toimenpiteiden riittämättömyyttä pyyntiponnistusten rajoittamisessa. [1] Komission kertomus neuvostolle: Monivuotisten ohjausohjelmien (MOO) välitarkistuksen valmistelu, KOM(2000)272 lopullinen. Kyseiset järjestelmät sen enemmän kuin TAC- tai kiintiöjärjestelmätkään eivät ole pystyneet estämään joidenkin kantojen joutumista romahtamisen partaalle (turska ja kummeliturska), minkä vuoksi nyt on toteutettava kiireellisiä erityistoimenpiteitä. Järjestelmät eivät ole myöskään pystyneet ratkaisemaan yhteisön kalastuslaivaston ylikapasiteettiongelmaa. Tilanteen voidaan katsoa johtuvan yhteisen kalastuspolitiikan heikkoudesta, ja se on korjattava rohkeilla ja tehokkailla toimenpiteillä. Ylikapasiteetti uhkaa kalakantoja ja muita, sivusaaliina saatavia meren eliöitä, eikä se ole yhdenmukaista kestävän kehityksen kanssa. Toimenpiteet voidaan sisällyttää turskan ja kummeliturskan kantojen elvyttämiseen tähtääviä toimenpiteitä lukuun ottamatta [2] yhteisen kalastuspolitiikan uudistukseen, siten kuin yhteisen kalastuspolitiikan tulevaisuutta käsittelevässä vihreässä kirjassa [3] on suunniteltu. Näin voidaan kuulla jäsenvaltioita ja asianomaisia osapuolia, jotta laivastopolitiikkaa voidaan tulevaisuudessa tehostaa samalla kun otetaan huomioon muu yhteinen kalastuspolitiikka. [2] Komissio tekee neuvostolle turskan ja pohjoisen kummeliturskan kantojen säilyttämiseen tähtäävistä toimenpiteistä erilliset ehdotukset. [3] KOM (2001) 135 lopullinen. Tämä lähestymistapa vaatii kuitenkin nykyisten monivuotisten ohjausohjelmien jatkamista 31. päivään joulukuuta 2002, jotta tulevaa laivastopolitiikkaa on aikaa hahmotella. Tämän vuoksi komissio on tehnyt ehdotuksen, jolla jatkettaisiin nykyään voimassa olevan päätöksen [4] voimassaoloa vuodella eli 31. päivään joulukuuta 2002, jolloin myös MOO IV jatkuisi vuodella. Komissio on myös tehnyt ehdotuksen kalatalouden ohjauksen rahoitusvälinettä (KOR) [5] koskevien tiettyjen säännösten muuttamisesta. [4] Neuvoston päätös 97/413/EY, tehty 26 päivänä kesäkuuta 1997, yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä. EYVL L 175, 3.7.1997, s. 27. [5] Neuvoston asetus (EY) N:o 2792/1999, annettu 17 päivänä joulukuuta 1999, kalatalousalan rakenteellisia toimia koskevista yksityiskohtaisista säännöistä ja edellytyksistä. EYVL L 337, 30.12.1999, s. 10. Kun otetaan huomioon komission huoli siitä, että MOO IV:n tavoitteet ovat liian vaatimattomia, toimenpiteitä olisi ainakin tehostettava ohjelmien jatkamisen yhteydessä. Liitteenä olevassa ehdotuksessa poistetaan tämän vuoksi neuvoston päätöksen 97/413/EY 3 ja 4 artiklassa olevat mahdollisuudet kasvattaa MOO:n tavoitteita turvallisuusperusteilla. Kaikki uudet alukset olisi rakennettava tiettyjen turvallisuutta koskevien vähimmäisvaatimusten mukaisesti, ja nykyiset kapasiteettitavoitteet voisivat kattaa myös näiden uusien alusten rakentamisen. Samasta syystä KOR:stä annetun asetuksen muutosehdotuksessa otetaan myös käyttöön uusia rajoituksia: * Alusten rakentamiselle ja uudenaikaistamiselle myönnettäisiin tukea ainoastaan sillä edellytyksellä, että MOO:n tavoitetta noudatetaan kaikissa laivastosegmenteissä eikä ainoastaan kyseisessä laivastosegmentissä. * Poistetaan 6 artiklan säännökset, jotka mahdollistavat MOO:n tavoitteiden kasvattamisen turvallisuuden, meriliikenteen, hygienian, tuotteiden laadun ja työskentelyolosuhteiden perusteella. Syyt tähän ovat samat kuin edellä kuvatut: uudet alukset olisi rakennettava vähimmäisvaatimusten mukaisesti ja nykyisten kapasiteettitavoitteiden olisi katettava myös näiden uusien alusten rakentaminen. * Ehdotetaan, että tuen myöntäminen alusten rakentamiselle ja uudenaikaistamiselle kielletään kaikissa laivastosegmenteissä, joissa toimintaa vähennetään parhaillaan MOO:n tavoitteiden saavuttamiseksi.Jos laivaston kannattavuus on sellainen, että käytöstä poistamisesta myönnettävä tuki ei ole riittävän houkuttelevaa, ei ole perusteita käyttää julkista tukea kyseisen laivastosegmentin alusten uusimiseksi. * Mukavuuslipun alla kalastaminen aiheuttaa kasvavaa huolta Euroopan unionille. Laitonta, ilmoittamatonta ja sääntelemätöntä kalastusta käsittelevän kansainvälisen toimintasuunnitelman 19 artiklassa todetaan, että valtioiden on koetettava estää kansalaisiaan liputtamasta aluksia sellaisten valtioiden lainkäyttövaltaan, jotka eivät täytä lippuvaltiolle kuuluvia velvollisuuksiaan. Euroopan yhteisö on hyväksynyt tämän toimintasuunnitelman. Vaikka asetuksen (EY) N:o 2792/1999 7 artiklan 3 kohdan b alakohdan i alakohdassa jo rajoitetaan laitonta, ilmoittamatonta ja sääntelemätöntä kalastusta, komissio pitää aiheellisena näiden rajoitusten vahvistamista. Tästä syystä KOR:stä annetun asetuksen muutosehdotuksessa kielletään julkisen tuen myöntäminen alusten siirtämiseen kolmansiin maihin, jos asianomaiset kalastusjärjestöt ovat todenneet nämä maat maiksi, jotka sallivat kansainvälisten säilytystoimenpiteiden tehokkuuden vaarantavan kalastuksen. Viimeinen muutos koskee KOR:stä annetun asetuksen 16 artiklan 2 kohtaa. Siinä mahdollisuus myöntää rahoituskorvausta teknisten rajoitusten johdosta laajennetaan kaikessa yhteisön lainsäädännössä, ei vain neuvoston päätöksessä, säädettyihin rajoituksiin. 2001/0129 (CNS) Ehdotus: NEUVOSTON ASETUS kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen [6], [6] EYVL C ... ottaa huomioon Euroopan parlamentin lausunnon [7], [7] EYVL C ... ottaa huomioon talous- ja sosiaalikomitean lausunnon [8], [8] EYVL C ... sekä katsoo seuraavaa: (1) Neuvoston asetus (EY) N:o 2792/1999 [9] sisältää erityisesti kalastuslaivastojen monivuotisten ohjausohjelmien täytäntöönpanoon liittyviä säännöksiä. [9] EYVL L 337, 30.12.1999, s. 10. (2) Neuvoston päätöksellä 2001/.../EY [10] muutetaan useita yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY [11] säännöksiä. Erityisesti siinä jatketaan päätöksen voimassaoloaikaa 31 päivään joulukuuta 2002. [10] EYVL L ... [11] EYVL L 175, 3.7.1997, s. 27. (3) Jotta voidaan varmistaa, että pyyntiponnistus ei kasva, asetuksen (EY) N:o 2792/1999 säännöksiä laivaston uudistamista ja nykyaikaistamista koskevasta julkisesta tuesta olisi vahvistettava edellyttämällä erityisesti, että pyyntiponnistustavoitteet saavutetaan kaikilla laivastosegmenteillä ennen kuin tukea voidaan myöntää, ja että tukea myönnetä, jos nämä tavoitteet on saavutettu pikemminkin toimintaa kuin kapasiteettia vähentämällä. (4) Julkista tukea ei pitäisi myöntää kalastusalusten siirtämiseen pysyvästi tiettyihin kolmansiin maihin, joiden asianomaiset alueelliset kalastusjärjestöt ovat todenneet sallivan kansainvälisten kalavarojen säilyttämistoimenpiteiden tehokkuutta uhkaavan kalastuksen. (5) Asetus (EY) N:o 2792/1999 olisi näin ollen muutettava, ON ANTANUT TÄMÄN ASETUKSEN: 1 artikla Muutetaan asetus (EY) N:o 2792/1999 seuraavasti: (1) Korvataan 4 artiklan 3 kohdassa ilmaisu "1 päivään toukokuuta 2001" ilmaisulla "1 päivään toukokuuta 2002". (2) Poistetaan 6 artiklan 2 kohta. (3) Lisätään 7 artiklan 3 kohdan b alakohtaan alakohta seuraavasti: "iv) mikäli kolmas maa, johon alus aiotaan siirtää, ei ole asianomaisten alueellisten kalastusjärjestöjen jäsen tai yhteistyökumppani, tällaiset järjestöt eivät ole todenneet kyseisen maan sallivan kansainvälisten kalavarojen säilyttämistoimenpiteiden tehokkuutta uhkaavan kalastuksen,". (4) Korvataan 9 artiklan 1 kohta seuraavasti: "1. Rajoittamatta 3 artiklan 3 kohdan toisessa alakohdassa asetettujen edellytysten soveltamista laivaston uudistamiseen ja nykyaikaistamiseen myönnetään julkista tukea ainoastaan seuraavin edellytyksin sekä 6 artiklassa ja liitteessä III säädetyin edellytyksin ja edellyttäen, että monivuotisen ohjausohjelman vuosittaisia tavoitteita noudatetaan kaikilla segmenteillä: a) julkista tukea voidaan myöntää ainoastaan aluksille, jotka kuuluvat sellaisiin segmentteihin, joiden monivuotisen ohjausohjelman vuositavoitteet on saavutettu ainoastaan kapasiteettia eikä toimintaa vähentämällä, b) kun vuositavoitteita noudatetaan kyseisten segmenttien osalta, jäsenvaltioiden on varmistettava, että uuden kapasiteetin käyttöönotto julkisella tuella korvataan ohjelmakauden 2000-2006 aikana poistamalla ilman julkista tukea kyseisistä laivastosegmenteistä kapasiteettia käyttöön otettua uutta kapasiteettia vastaava määrä yhteenlasketusta arvosta sekä vetoisuutena että tehona, c) julkista tukea voidaan myöntää myös alusten varustamiseen tai uudenaikaistamiseen silloin, kun se ei koske joko vetoisuutena tai tehona mitattua kapasiteettia. Neuvosto päättää perustamissopimuksen 37 artiklassa säädettyä menettelyä noudattaen 31 päivään joulukuuta 2002 mennessä tarvittavista mukautuksista, joita sovelletaan 1 päivästä tammikuuta 2003 alkaen tämän kohdan säännöksiin." (5) Korvataan 10 artiklan 1 kohdan d alakohdassa ilmaisu "vuosittaisia kokonaistavoitteita" ilmaisulla "vuositavoitteita kaikilla laivastosegmenteillä". (6) Korvataan 16 artiklan 2 kohdassa ilmaisu "jos neuvoston päätöksestä aiheutuu teknisiä rajoituksia" ilmaisulla "jos yhteisön lainsäädännöstä aiheutuu teknisiä rajoituksia". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja